Document ID: 32005D0924

ΑΠΌΦΑΣΗ ΤΗΣ ΕΠΙΤΡΟΠΉΣ
της 21ης Δεκεμβρίου 2005
για τον κατάλογο των δικαιούχων χωρών που μπορούν να υπαχθούν στο ειδικό καθεστώς παροχής κινήτρων για βιώσιμη ανάπτυξη και χρηστή διακυβέρνηση, όπως προβλέπεται από το άρθρο 26 στοιχείο ε) του κανονισμού (ΕΚ) αριθ. 980/2005 του Συμβουλίου για την εφαρμογή συστήματος γενικευμένων δασμολογικών προτιμήσεων
(2005/924/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 980/2005 του Συμβουλίου, της 27ης Ιουνίου 2005, για την εφαρμογή συστήματος γενικευμένων δασμολογικών προτιμήσεων (1), και ιδίως τα άρθρα 11 και 26,
Εκτιμώντας τα ακόλουθα:
(1)
Ο κανονισμός (ΕΚ) αριθ. 980/2005 προβλέπει τη χορήγηση ειδικού καθεστώτος παροχής κινήτρων σε αναπτυσσόμενες χώρες που πληρούν ορισμένες απαιτήσεις για βιώσιμη ανάπτυξη και χρηστή διακυβέρνηση.
(2)
Κάθε αναπτυσσόμενη χώρα που επιθυμεί να υπαχθεί στο ειδικό καθεστώς παροχής κινήτρων έχει υποβάλει την αίτησή της γραπτώς μέχρι τις 31 Οκτωβρίου 2005, συνοδευόμενη από εκτενείς πληροφορίες σχετικά με την κύρωση των σχετικών συμβάσεων, τις νομοθετικές διατάξεις και τα μέτρα που απαιτούνται για την αποτελεσματική εφαρμογή των διατάξεων των συμβάσεων και τη δέσμευσή της να αποδεχθεί και να συμφωνήσει πλήρως με τον μηχανισμό παρακολούθησης και επανεξέτασης που προβλέπεται στις αντίστοιχες συμβάσεις και στα σχετικά μέσα.
(3)
Η Επιτροπή έχει εξετάσει τις αιτήσεις αυτές, σύμφωνα με τις διατάξεις του άρθρου 11 του κανονισμού (ΕΚ) αριθ. 980/2005 και έχει καταρτίσει τον τελικό κατάλογο των δικαιούχων χωρών που πληρούν τα σχετικά κριτήρια. Επομένως, το ειδικό καθεστώς παροχής κινήτρων θα πρέπει να χορηγηθεί στις εν λόγω χώρες από 1ης Ιανουαρίου 2006 μέχρι τις 31 Δεκεμβρίου 2008.
(4)
Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής γενικευμένων δασμολογικών προτιμήσεων,
ΑΠΟΦΑΣΙΖΕΙ:
Άρθρο μόνο
Οι ακόλουθες αναπτυσσόμενες χώρες θα επωφεληθούν από το ειδικό καθεστώς παροχής κινήτρων για βιώσιμη ανάπτυξη και χρηστή διακυβέρνηση, που προβλέπεται στον κανονισμό (ΕΚ) αριθ. 980/2005, από 1ης Ιανουαρίου 2006 έως 31 Δεκεμβρίου 2008:
(BO)
Βολιβία
(CO)
Κολομβία
(CR)
Κόστα Ρίκα
(EC)
Εκουαδόρ
(GE)
Γεωργία
(GT)
Γουατεμάλα
(HN)
Ονδούρα
(LK)
Σρι Λάνκα
(MD)
Δημοκρατία της Μολδαβίας
(MN)
Μογγολία
(NI)
Νικαράγουα
(PA)
Παναμάς
(PE)
Περού
(SV)
Ελ Σαλβαδόρ
(VE)
Βενεζουέλα
Βρυξέλλες, 21 Δεκεμβρίου 2005.

Labels: 10
3
15
19